LATVIJAS REPUBLIKAS MINISTRU KABINETS

2017.gada . Noteikumi Nr.

Rīgā (prot. Nr. , . §)

**Grozījumi Ministru kabineta 2011.gada 4.janvāra noteikumos Nr.12 „Klimata pārmaiņu finanšu instrumenta finansēto projektu atklāta konkursa „Atjaunojamo energoresursu izmantošana siltumnīcefekta gāzu emisiju samazināšanai” nolikums”**

Izdoti saskaņā ar likuma

“Par Latvijas Republikas dalību Kioto   
protokola elastīgajos mehānismos”

10.panta trešās daļas 2.punktu

Izdarīt Ministru kabineta 2011.gada 4.janvāra noteikumos Nr.12 „Klimata pārmaiņu finanšu instrumenta finansēto projektu atklāta konkursa „Atjaunojamo energoresursu izmantošana siltumnīcefekta gāzu emisiju samazināšanai” nolikums” (Latvijas Vēstnesis, 2011, 11.nr.; 2012, 157.nr., 2013, 228.nr.) šādus grozījumus:

1. Izteikt XII nodaļu šādā redakcijā:

**“XII. Finansējuma saņēmēja atbildība par projekta rezultātiem**

82. Finansējuma saņēmējs ir atbildīgs par projekta līgumā un projekta iesniegumā noteikto rezultātu sasniegšanu, tai skaitā par oglekļa dioksīda emisiju samazinājumu.

83. Ja finansējuma saņēmējs izmanto atjaunojamos energoresursus – vēju un ūdeni, tad pirmo monitoringa pārskatu iesniedz pēc ceturtā monitoringa gada:

83.1. finansējuma saņēmējs, kas izmanto ūdens enerģiju, vidējo oglekļa dioksīda emisiju samazinājumu gadā pēc projekta pabeigšanas aprēķina par trim monitoringa gadiem ar lielāko oglekļa dioksīda emisijas samazinājumu. Monitoringa pārskatā norādītajam oglekļa dioksīda emisiju samazinājumam pieļaujamā nobīde ir 10 % no projekta līgumā un projekta iesniegumā norādītā oglekļa dioksīda emisiju samazinājuma;

83.2. finansējuma saņēmējs, kas izmanto vēja enerģiju, vidējo oglekļa dioksīda emisiju samazinājumu gadā aprēķina par četriem monitoringa gadiem pēc projekta pabeigšanas. Monitoringa pārskatā norādītajam oglekļa dioksīda emisiju samazinājumam pieļaujamā nobīde ir 20 % no projekta līgumā un projekta iesniegumā norādītā oglekļa dioksīda emisiju samazinājuma.

84. Ja Vides investīciju fonds atbilstoši finansējuma saņēmēja iesniegtajam monitoringa pārskatam:

84.1. pēc ceturtā monitoringa gada konstatē, ka projekta līgumā un projekta iesniegumā norādītais oglekļa dioksīda emisiju samazinājums gadā, salīdzinot ar monitoringa pārskatā norādīto oglekļa dioksīda samazinājumu, ņemot vērā 83.punktā minētos nosacījumus nav sasniegts, Vides investīciju fonds 20 darbdienu laikā pēc iesniegtā monitoringa pārskata saņemšanas aprēķina neatbilstības apmēru (turpmāk – oglekļa dioksīdaemisijas neatbilstība) un rakstiski par to informē finansējuma saņēmēju. Monitoringa periods sākas ar nākamā mēneša 1.datumu pēc noslēguma pārskata apstiprināšanas. Monitoringa gads sākas no kārtējā kalendārā gada 1. janvāra un ilgst līdz kārtējā kalendārā gada 31.decembrim.

84.2. jebkurā no pirmajiem četriem monitoringa gadiem pēc projekta pabeigšanas konstatē, ka projekta līgumā un projekta iesniegumā norādītais oglekļa dioksīda emisiju samazinājums gadā, salīdzinot ar monitoringa pārskatā norādīto oglekļa dioksīda samazinājumu, nav sasniegts, Vides investīciju fonds 20 darbdienu laikā pēc iesniegtā monitoringa pārskata saņemšanas aprēķina oglekļa dioksīdaemisijas neatbilstību un rakstiski par to informē finansējuma saņēmēju.

85. Finansējuma saņēmējs 30 darbdienu laikā pēc šo noteikumu 84.punktā minētās informācijas saņemšanas iesniedz Vides investīciju fondā pasākumu plānu oglekļa dioksīda emisijas neatbilstības novēršanai (turpmāk – plāns). Ja finansējuma saņēmējs neiesniedz monitoringa pārskatu vai pasākuma plānu šajos noteikumos minētajā termiņā, Vides investīciju fondam ir tiesības aprēķināt oglekļa dioksīda emisijas neatbilstību par pilnu monitoringa gadu un rakstiski par to informēt finansējuma saņēmēju un atbildīgo iestādi.

85.1 Finansējuma saņēmējs plānā ietver:

85.11. nepieciešamos oglekļa dioksīda emisijas samazināšanas organizatoriskos un tehniskos pasākumus;

85.12. ja nepieciešams, papildu energoefektivitātes pasākumus (turpmāk - papildu pasākumi), izņemot tos, kuru īstenošanai finansējuma saņēmējs ir saņēmis finanšu instrumenta finansējumu vai ir saņēmis vai plāno saņemt finansējumu jebkuru citu atbalsta programmu vai individuālā atbalsta projekta ietvaros, tai skaitā Emisijas kvotu izsolīšanas instrumenta, Eiropas Savienības vai ārvalstu finanšu palīdzības līdzekļiem. Papildus pasākumus var īstenot ēkās un teritorijās, kas atbilst šo noteikumu 13.2.apakšpunkta un 22.punkta nosacījumiem un šie nosacījumi ir izpildīti projekta monitoringa periodā. Papildu pasākumus apstiprina neatkarīgs eksperts ēku energoefektivitātes jomā.

85.13. argumentētu informāciju par iepriekš neparedzamiem vai no finansējuma saņēmēja gribas neatkarīgiem ārējiem apstākļiem, kas ir ietekmējuši projekta līgumā un projekta iesniegumā noteikto rezultātu sasniegšanu. Pēc projekta īstenošanas aprēķinot oglekļa dioksīda emisijas samazinājumu projektā, kurā īstenotas aktivitātes šo noteikumu 21.5., 21.6. vai 21.7. apakšpunktā minētajās jomās, var ņemt vērā oglekļa dioksīda emisijas samazinājumu no pasākumiem, kas īstenoti ēkās, kurām bija paredzēts nodrošināt siltumenerģiju ar projektā uzstādītajām tehnoloģiskajām iekārtām (turpmāk – ēku pasākumi) kā arī klimatiskos apstākļus. Lai aprēķinā iekļautu oglekļa dioksīda emisijas samazinājumu no ēku pasākumiem, finansējuma saņēmējam par katru monitoringa gadu ir jāiesniedz Vides investīciju fondā apstiprināšanai oglekļa dioksīda emisijas samazinājuma no ēku pasākumiem aprēķinu, ko ir apstiprinājis neatkarīgs eksperts ēku energoefektivitātes jomā.

85.2 Vides investīciju fonds 20 darbdienu laikā pēc plāna saņemšanas pārbauda tā atbilstību šo noteikumu 85.un 85.1 punktam un apstiprina to. Ja plāns neatbilst noteikumu 85.un 85.1 punktam, 20 darbdienu laikā informē finansējuma saņēmēju un finansējuma saņēmējs novērš konstatētos trūkumus 10 darbdienu laikā pēc informācijas saņemšanas.

86. Finansējuma saņēmējs plānu īsteno par saviem līdzekļiem ne ilgāk kā līdz kārtējā gada 31.decembrim no brīža, kad plānu ir apstiprinājis Vides investīciju fonds. Monitoringa periodā neieskaita gadu, kurā finansējuma saņēmējs īsteno plānu, kurā paredzēti šo noteikumu 85.12. apakšpunktā minētie pasākumi. Monitoringa periodā ieskaita laiku, kurā finansējuma saņēmējs īsteno plānu, kurā paredzēti šo noteikumu 85.11. apakšpunktā minētie pasākumi, ja tādā veidā tiek sasniegts projekta līgumā un projekta iesniegumā norādītais oglekļa dioksīda emisijas samazinājums gadā. Pēc plāna īstenošanas finansējuma saņēmējs monitoringu nodrošina attiecībā uz esošajām projekta ietvaros īstenotajām aktivitātēm un plānā īstenotajiem pasākumiem.

86.1 Finansējuma saņēmējam, kura projekta monitoringa periods ir beidzies un projekta līgumā un projekta iesniegumā noteiktais oglekļa dioksīda emisijas samazinājums gadā monitoringa periodā nav sasniegts, ir tiesības lūgt Vides investīciju fondu pagarināt noteikumu 73.punktā norādīto monitoringa periodu ne ilgāk par trīs monitoringa gadiem, iesniegt plānu oglekļa dioksīdaemisijas neatbilstības novēršanai un veikt projekta monitoringu par attiecīgi pagarināto periodu atbilstoši šo noteikumu XII nodaļas nosacījumiem redakcijā, kas stājusies spēkā 2017.gada\_\_\_\_\_. Atbildīgā iestāde un Vides investīciju fonds izdara projekta līgumā attiecīgus grozījumus. Atbildīgā iestāde monitoringa perioda gadu uzskaites principus nosaka vadlīnijās projektu rezultātu monitoringa izvērtēšanai un kompensējošo pasākumu piemērošanai.

87. Ja Vides investīciju fonds pēc monitoringa perioda pēdējā monitoringa gada monitoringa pārskata konstatē, ka projekta līgumā un projekta iesniegumā norādītais oglekļa dioksīda emisiju plānotais samazinājums gadā, salīdzinot ar monitoringa perioda monitoringa gadu vidējo oglekļa dioksīda emisiju samazinājumu gadā, nav sasniegts, Vides investīciju fonds aprēķina oglekļa dioksīdaemisijas neatbilstības apmēru saskaņā ar šo noteikumu 88.punktu un rakstiski par to informē finansējuma saņēmēju un atbildīgo iestādi. Atbildīgā iestāde, ievērojot šo noteikumu XII nodaļā ietverto regulējumu redakcijā, kas stājusies spēkā 2017.gada \_\_\_, pieņem lēmumu par projektam izmaksāto finanšu instrumenta līdzekļu atzīšanu par neattiecināmiem un finanšu instrumenta līdzekļu atgūšanu.

88. Lai noteiktu atgūstamo neattiecināmo līdzekļu apjomu atbilstoši konstatētajai oglekļa dioksīda emisijas neatbilstībai, izņemot šo noteikumu 83.punktā minētos gadījumus:

88.1. piecu gadu monitoringa periodā katrā monitoringa gadā sasniegto oglekļa dioksīda emisiju samazinājumu saskaita un iegūto vidējo oglekļa dioksīda emisiju samazinājumu dala ar projekta līgumā un projekta iesniegumā norādīto oglekļa dioksīda emisiju samazinājumu gadā. No vieninieka atņem dalījuma rezultātu un reizina ar piešķirto finansējumu no finanšu instrumenta. Iegūtajam rezultātam piemēro Eiropas Centrālās bankas refinansēšanas likmi, kas ir spēkā dienā, kad pieņemts lēmums par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu:

kur:

*KPFIn.l.*- atgūstamais neattiecināmo līdzekļu apjoms, *euro* (noapaļots uz augšu līdz 2 zīmēm aiz komata);

– projekta līgumā un projekta iesniegumā norādītais oglekļa dioksīda emisijas samazinājums gadā, tonnas;

- Eiropas Centrālās bankas refinansēšanas likme;

 piecu gadu monitoringa periodā katrā monitoringa gadā sasniegtais oglekļa dioksīda emisijas samazinājums, tonnas (noapaļots uz augšu līdz 2 zīmēm aiz komata);

n – gadu skaits;

 – piešķirtais finanšu instrumenta finansējums, *euro*.

88.2. ja monitoringa periods tiek pagarināts un ir ilgāks par pieciem gadiem, kopējā monitoringa perioda piecu monitoringa gadu, kuros ir lielākais sasniegtais oglekļa dioksīda emisiju samazinājums gadā, vidējo oglekļa dioksīda emisiju samazinājumu gadā dala ar projekta līgumā un projekta iesniegumā norādīto oglekļa dioksīda emisiju samazinājumu gadā. No vieninieka atņem dalījuma rezultātu un reizina ar piešķirto finansējumu no finanšu instrumenta. Iegūtajam rezultātam piemēro Eiropas Centrālās bankas refinansēšanas likmi, kas ir spēkā dienā, kad pieņemts lēmums par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu, izmantojot šādu formulu:

kur:

*KPFI n.l.*– atgūstamais neattiecināmo līdzekļu apjoms, *euro* (noapaļots uz augšu līdz 2 zīmēm aiz komata);

 – projekta līgumā un projekta iesniegumā norādītais oglekļa dioksīda emisijas samazinājums gadā, tonnas ;

 – Eiropas Centrālās bankas refinansēšanas likme;

– no kopējā monitoringa perioda pieci monitoringa gadi, kuros ir lielākais sasniegtais oglekļa dioksīda emisijas samazinājums gadā, tonnas (noapaļots uz augšu līdz 2 zīmēm aiz komata);

 – piešķirtais finanšu instrumenta finansējums, *euro*.

89. Lai noteiktu atgūstamo neattiecināmo līdzekļu apjomu atbilstoši konstatētajai oglekļa dioksīda emisiju samazinājuma neatbilstībai šo noteikumu 83.punktā minētajiem gadījumiem par otro gadu pēc projekta pabeigšanas, faktisko oglekļa dioksīda emisiju samazinājumu dala ar projekta iesniegumā norādīto oglekļa dioksīda emisiju samazinājumu gadā. No vieninieka atņem dalījuma rezultātu un reizina ar piešķirto finansējumu no finanšu instrumenta. Iegūtajam rezultātam piemēro Eiropas Centrālās bankas refinansēšanas likmi, kas ir spēkā dienā, kad pieņemts lēmums par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu:

kur:

*KPFIn.l.*- atgūstamais neattiecināmo līdzekļu apjoms, *euro* (noapaļots līdz 2 zīmēm aiz komata);

– projekta līgumā un projekta iesniegumā norādītais oglekļa dioksīda emisijas samazinājums gadā, tonnas (noapaļots uz augšu līdz 2 zīmēm aiz komata);

- Eiropas Centrālās bankas refinansēšanas likme;

 monitoringa gadā sasniegtais oglekļa dioksīda emisijas samazinājums;

n – gadu skaits;

 – piešķirtais finanšu instrumenta finansējums, *euro*.

90. Atbildīgā iestāde, pieņemot lēmumu par projektam izmaksāto finanšu instrumenta līdzekļu atzīšanu par neattiecināmiem un finansējuma atgūšanu atbilstoši konstatētajai oglekļa dioksīdaemisijas neatbilstībai, ņem vērā oglekļa dioksīda emisiju samazinājuma apjomu no papildu pasākumiem, kas veikti pēc projekta īstenošanas termiņa beigām un finansējuma saņēmēja sniegto argumentēto informāciju par oglekļa dioksīda emisijas samazinājumu, ja ir radušies iepriekš neparedzami vai no finansējuma saņēmēja gribas neatkarīgi ārēji apstākļi, kas ir ietekmējuši projekta līgumā un projekta iesniegumā noteikto rezultātu sasniegšanu atbilstoši šo noteikumu 90.punktā minētajām vadlīnijām.

91. Atbildīgā iestāde sadarbībā ar Vides investīciju fondu sagatavo un publicē atbildīgās iestādes un Vides investīciju fonda tīmekļa vietnē vadlīnijas projektu rezultātu monitoringa izvērtēšanai un kompensējošo pasākumu piemērošanai. Vadlīnijās nosaka finanšu instrumenta ietvaros īstenoto projektu monitoringa principus, aktivitātes, kas iekļaujamas plānā, un kārtību, kādā tiek aprēķināts un monitoringa pārskatā ņemts vērā oglekļa dioksīda emisijas samazinājums gadā, ja finansējuma saņēmējs pēc projekta īstenošanas termiņa beigām ir veicis papildu pasākumus vai, ja ir radušies iepriekš neparedzami vai neatkarīgi ārēji apstākļi, kas ir ietekmējuši projekta līgumā un projekta iesniegumā noteikto rezultātu sasniegšanu.”

2. Papildināt noteikumus ar XIII nodaļu šādā redakcijā:

„**XIII. Noslēguma jautājums**

92. Projektam, kura monitoringa periodā ir sasniegts projekta līgumā un projekta iesniegumā noteiktais oglekļa dioksīda emisijas samazinājums gadā un izpildītas monitoringa saistības atbilstoši projekta līgumā noteiktajam, piemēro šo noteikumu XII nodaļas regulējumu tādā redakcijā, kāda bija spēkā projekta iesnieguma iesniegšanas brīdī. ”

Ministru prezidents M.Kučinskis

Vides aizsardzības un

reģionālās attīstības ministrs K.Gerhards

Iesniedzējs:

vides aizsardzības un

reģionālās attīstības ministrs K. Gerhards

Vīza:

valsts sekretārs R.Muciņš

2017.01.19. 14:54

I.Vonda

67026554, [ilze.vonda@varam.gov.lv](mailto:ilze.vonda@varam.gov.lv)